Kiesers kan tot amptelike aankondiging registreerArgieffoto Kiesers kan nog tot die amptelike bekendmaking van die verkiesingsdatum registreer, het die Onafhanklike Verkiesingskommissie (OVK) Vrydag gesê. “Die OVK wil dit benadruk dat Vrydag se aankondiging van die verkiesingsdatum nie die amptelike bekendmaking van die verkiesingsdatum verteenwoordig nie,” het Kate Bapela, woordvoerder van die OVK, in ŉ verklaring gesê. “Kieserregistrasie sal dus steeds tot die amptelike aankondiging voortduur.” Pres. Jacob Zuma het Vrydag aangekondig dat die vyfde nasionale algemene verkiesing op 7 Mei 2014 sal plaasvind. Bapela sê die amptelike bekendmaking sal na verwagting vandeesmaand plaasvind. “Sodra dié aankondiging gepubliseer is, sal die OVK ŉ verkiesingsdagboek vrystel. Dié dagboek sal die sperdatums vir die indien van kandidaatlyste deur politieke partye en aansoeke vir spesiale stemme insluit.” Die OVK sal die volledige dagboek, in samewerking met politieke partye, in die Staatskoerant publiseer. -SAPA